Diari Oficial de la Generalitat Valenciana


Sumari del DOGV 9390, del 25-07-2022 (2022/7102)

RESOLUCIÓ de 22 de juliol de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials, en el sector d'atenció a dones víctimes de violència de gènere per a l'any 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9390

Data del DOGV
:   25-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7102


Data del document
:   22-07-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 22 de juliol de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials, en el sector d'atenció a dones víctimes de violència de gènere per a l'any 2022. [2022/7102]  
  
Antecedents de fet  
I) Mitjançant la Resolució de 30 de desembre de 2021 (DOGV 9262, 24.01.2022), de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de serveis socials en el sector d'atenció a dones víctimes de violència de gènere per a l'any 2022, amb l'objecte específic de concertar, d'acord amb les disponibilitats pressupostàries existents, serveis de centres residencials d'acolliment a víctimes de violència de gènere.  
  
II) Mitjançant Resolució d'1 d'abril de 2022, de la Vicepresidència i Conselleria d'Igualtat i Polítiques Inclusives, es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció residencial a dones víctimes de violència per a l'any 2022.  
III) L'article 2 de l'esmentada convocatòria indica que «d'acord amb les disponibilitats pressupostàries existents, les necessitats d'atenció social, la població que actualment es troba sent atesa i la demanda de places de nova creació en determinades àrees geogràfiques, constitueix l'objecte específic de la convocatòria dels serveis corresponents a 222 places», de les quals, finalment, van ser adjudicades 190 places.  
  
IV) L'article 14.4 de la referida resolució, estableix que resolt el procediment, en el cas de l'existència de places sense concertar, les entitats socials interessades podran presentar sol·licitud de concert fins a cobrir el total de places convocades, sempre que es complisquen els requisits establits en la convocatòria.  
V) A l'empara de l'article esmentat en l'antecedent de fet IV, es presenten dues sol·licituds per a concertar places en dos centres, amb registre d'entrada el 27 de maig i el 16 de juny respectivament. El total de places sol·licitades ascendeix a 32, per la qual cosa a l'empara de l'esmentat en l'antecedent de fet IV, no superen el total de places convocades.  
VI) Una vegada instruïts els expedients la Comissió de valoració, constituïda de conformitat amb el que s'estableix en l'article 12 de la citada convocatòria, es va reunir el dia 6 de juliol de 2022 i va elevar proposta de resolució a la directora general, conforme al contingut de l'acta subscrita per totes les persones integrants de la comissió.  
  
Fonaments de dret  
Primer. L'article 14.1 de la citada convocatòria delega en la persona titular de la direcció general amb competències en dona la resolució del procediment d'acció concertada, en matèria de serveis socials en el sector d'atenció a dones víctimes de violència de gènere per a l'any 2022.  
  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social, el finançament, accés i control de les quals siguen de la seua competència, ajustant-se al procediment i als requisits que preveu aquesta llei i la normativa sectorial que siga aplicable.  
Tercer. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, modificat pel Decret 188/2021, de 26 de novembre, del Consell (DOGV 9238, 20.12.21), aprova el reglament que regula els requisits, procediments, contingut i condicions bàsiques per a la implantació, execució i desenvolupament dels acords d'acció concertada.  
  
Quart. En la Resolució de 30 de desembre de 2021 (DOGV 9262, 24.01.2022), de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de serveis socials en el sector d'atenció a dones víctimes de violència de gènere per a l'any 2022.  
Cinqué. En data 20/07//2022 es comptabilitza la retenció de crèdit proposada pel projecte de resolució, de la directora general de l'Institut Valencià de les Dones, per import de 416.401,74 - amb càrrec al programa pressupostari 323.10, Igualtat de gènere, línia S5237, «Acció concertada centres residencials violència de gènere i servei de prevenció i atenció especialitzada per a dones víctimes de tràfic i prostitució», del pressupost de la Generalitat per a l'exercici 2022, per a donar cobertura a les sol·licituds presentades.  
Per tot això, conforme al que es disposa en l'article 18 del Decret 181/2017, de 17 de novembre, resolc:  
  
Primer  
Acceptar la proposta de resolució de la Comissió d'avaluació en els seus propis termes.  
  
Segon  
Aprovar l'acord d'acció concertada i el concert de places de centres d'atenció a dones víctimes de violència de gènere, que consten en l'annex I d'aquesta resolució, amb la identificació de l'entitat titular, CIF, tipologia de centre, nombre de places concertada, mòdul econòmic aplicable i import del període màxim imputable a l'exercici 2022.  
  
L'aprovació de la concessió de concerts socials per a l'any 2022, per import total de 416.401,74 euros, s'efectua amb càrrec al crèdit consignat en l'aplicació pressupostària 16.14.77.502.66.1, línia S5237000 del capítol IV.   
La concertació de places aprovades per aquesta resolució queda subjecta a la subscripció del document administratiu de formalització de concert social.  
Els concerts que se subscriguen s'iniciaran l'1 d'agost de 2022, i finalitzaran en tot cas el dia 31 de desembre de 2022, amb possibilitat de pròrrogues segons el que s'estableix en l'article 23 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, modificat pel Decret 188/2021, de 26 de novembre, del Consell (DOGV 9238, 20.12.21).  
  
  
Tercer  
Les entitats que no han acreditat tindre un certificat de qualitat del centre quedaran obligades a disposar-ne amb anterioritat a la finalització del concert social, segons el que s'estableix en l'article 9 de la convocatòria esmentada.   
  
Contra la present resolució, que posa fi a la via administrativa, es podrà interposar potestativament un recurs de reposició davant la consellera d'Igualtat i Polítiques Inclusives, en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, podrà interposar-se directament recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime escaient.  
  
València, 22 de juliol de 2022.- La vicepresidenta del Consell i consellera d'Igualtat i Polítiques Inclusives, p. d. (Resolució de 30 de desembre de 2021, DOGV núm. 9262), la directora general de l'Institut Valencià de les Dones: Maria Such i Palomares.